Şerdenlər
Şerden (q.misir šrdn və ya šꜣrdꜣnꜣ, šꜣrdynꜣ; uqa. šrdnn(m) və ya trtn(m); akkad. še–er–ta–an–nu; həmçinin "Şardana" və ya "Şedanu") — Qədim Misir mənbələrində xatırlanan "dəniz xalqları"ndan biri. Onların əslən Sardiniyadan olduğu güman edilir. Merneptah və III Ramzesin dövrünə (XIII–XII əsrlər) aid mənbələrində adları çəkilmişdir. Buna əlavə olaraq, bəzi şerdenlər II Ramzesin ordusunda muzdlu əsgərlər kimi xidmət etmişdir.